Държавен вестник, бр. 7, 2018 г., стр. 49

БРОЙ  7	
Д Ъ Р Ж А В Е Н  В Е С Т Н И К 	
СТР.  49  
МИНИСТЕРСТВО 
 НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
НАРЕДБА № РД-02-20-2 
от 20 декември 2017 г. 
за планиране и проектиране на комуникаци-
онно-транспортната система на урбанизира-
ните територии
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят 
принципите, критериите, нормите и прави-
лата за планиране и проектиране на кому-
никационно-транспортните системи (КТС) 
в урбанизираните територии.
(2) Изискванията на наредбата се прилагат 
при планиране и проектиране на нови КТС, 
както и при реконструкция, основен и текущ 
ремонт на съществуващи улици.
(3) При извършване на основни и текущи 
ремонти на съществуващи улици, чиито 
функционални, транспортни и технически 
характеристики не могат да бъдат приведе-
ни в съответствие с изискванията на тази 
наредба, се предвиждат организационно-
технически мероприятия за осигуряване на 
безопасността на движението.
Чл. 2. (1) Основните цели на планирането 
и проектирането на КТС са:
1. осигуряване на ефективното използва-
не на територията на урбанизираните зони 
съгласно параметрите и предвижданията на 
общия устройствен план;
2. предоставяне на бързи и удобни транс-
портни връзки между отделните части на 
населените места и общините, както и връз-
ката им с републиканската и общинската 
пътна мрежа;
3. създаване на предпоставки за иконо-
мическо развитие на територията;
4. подобряване на устойчивата мобил-
ност чрез насърчаване на придвижването с 
обществен транспорт за превоз на пътници, 
подкрепа на пешеходното и велосипедното 
движение, създаване на предпоставки за на-
маляване използването на леки автомобили, 
мотоциклети, мотопеди и други моторни 
превозни средства (МПС), причиняващи за-
мърсяване на въздуха и шумово замърсяване 
в урбанизираните територии;
5. постигане на максимална безопасност 
и сигурност на всички участници в движе-
нието, намаляване на пътните инциденти и 
ограничаване на потенциалните нарушители;
6. гарантиране на условия за общественото 
здраве чрез намаляване на шума, вибрациите 
и вредните газове;
7. осигуряване на ефективно проектиране, 
основано на международните стандарти за 
устойчива, зелена и мобилна градска среда;
8. отчитане, опазване и развитие на съ-
ществуващата архитектурна, историческа и 
културна среда (особено за центровете на 
градовете и зоните с културно-историческо 
наследство).
(2) Основните задачи на плановете и 
проектите за КТС са:
1. да предлагат оптимални възможности 
за развитие на различните видове придвиж-
ване в населеното място или урбанизирана-
та територия при следното подреждане по 
приоритет:
а) пешеходно движение;
б) обществен транспорт;
в) велосипедно движение;
г) движение на леки автомобили;
д) товарно автомобилно движение;
е) транзитно за урбанизираната територия 
движение на автомобили;
2. да осигуряват адекватна възможност за 
интермодалност чрез бърз, лесен и удобен 
трансфер;
3. да извеждат транзитното автомобилно 
движение извън населените места и урба-
низираните територии;
4. да предлагат алтернативни активности 
на уличното платно в зависимост от часо-
вата, седмичната и сезонната специфика на 
автомобилното движение.
Чл. 3. Основните принципи на планиране 
и проектиране на КТС са:
1. осигуряване на оптимални условия за 
всички участници, както следва:
а) пешеходци;
б) пътници, ползващи обществен транс-
порт;
в) велосипедисти;
г) леки автомобили;
д) товарни автомобили;
е) транзитно автомобилно движение;
2. предоставяне на възможности за коор-
диниране и обвързано развитие на четирите 
вида транспорт – автомобилен, железопътен, 
въздушен и воден (където те съществуват);
3. насоченост към осигуряване на дос-
тъпността и безопасността на всички участ- 
ници в движението, включително на хората 
с намалена подвижност, при спазване на 
съответните изисквания на Наредба № 4 
от 2009 г. за проектиране, изпълнение и 
поддържане на строежите в съответствие с 
изискванията за достъпна среда за населе-
нието, включително за хората с увреждания 
(ДВ, бр. 51 от 2009 г.).
Чл. 4. (1) Комуникационно-транспорт-
ната система на урбанизираните територии 
обхваща:
1. уличната мрежа, в т.ч. системата от 
тротоари, алеи, пешеходни зони и други, 
осигуряващи пешеходното движение, вклю-
чително в парковете и градините;